**OBRAZLOŽITEV**

Prof. dr. Branko Šter je doktoriral na Fakulteti za računalništvo in informatiko Univerze v Ljubljani leta 1999. V naziv docent za področje Računalništvo in informatika je bil habilitiran leta 2004, v naziv izredni profesor pa leta 2009.

Zaposlen je na Fakulteti za računalništvo in informatiko Univerze v Ljubljani, kjer je tudi predstojnik Laboratorija za adaptivne sisteme in paralelno procesiranje. Na fakulteti poučuje predmete s področja računalniških sistemov in strojne opreme Raziskovalno se ukvarja s strojnim učenjem, odkrivanjem znanja iz podatkov ter strojnimi implementacijami učenja. Sodeluje tudi v raziskavah na področjih biologije in medicine.